
Text rozhodnutia
Súd: Krajský súd Bratislava Spisová značka: 38CB/29/2001 Identifikačné číslo súdneho spisu: 1001899811 Dátum vydania rozhodnutia: 29. 09. 2011 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2011:1001899811.1 Uznesenie Krajský súd v Bratislave v právnej veci žalobcu: Slovenský plynárenský priemysel, a.s., Mlynské Nivy 44/a, 825 11 Bratislava, IČO: 35 815 256, zast. JUDr. Jaroslav Krajčo, proti žalovanému: Hasičská poisťovňa, a.s. Radlinského 6, 811 07 Bratislava, IČO: 31 402 062, o zaplatenie 190.566.63,40 eur (5.741.010,40,- Sk) s prísl., takto r o z h o d o l : Súd konanie z a s t a v u j e . Žiaden z účastníkov nemajú právo na náhradu trov konania. Žalobcovi sa súdny poplatok nevracia. o d ô v o d n e n i e : Žalobou došlou súdu dňa 15.03.2001 si žalobca uplatnil právo na zaplatenie sumy 5.741 010,40 Sk spolu s úrokom z omeškania vo výške 17,6% od 27.04.1999 do zaplatenia, do 3 dní od právoplatnosti rozsudku. Uznesením vydaným dňa 24.10.2002 súd pripustil zmenu účastníka na strane žalovaného v časti konania o zaplatenie 100.000.000,- Sk tak, že na miesto žalovaného z konania vystúpila Hasičská poisťovňa, a.s., Radlinského 6, Bratislava a na jeho miesto na strane žalovaného do konania o zaplatenie 100.000.000,- Sk vstúpila spoločnosť: M. -faktoring, s.r.o. so sídlom Brečtanova 1, Bratislava, IČO: 35 791 152. V časti o zaplatenie 38.974.622,- Sk je žalovaným v I. rade spoločnosť Hasičská poisťovňa, a.s., Bratislava. Uznesením zo dňa 05.11.2004 bolo konanie zastavené v časti o zaplatenie 1.362.248,48 Sk. Uznesením vydaným dňa 12.04.2005 súd vylúčil na samostatné konanie vzájomný návrh žalovaných voči žalobcovi z 08.08.2001 o zaplatenie sumy 138.974.622,- Sk istiny a príslušenstva.. Tunajší súd uznesením vydaným dňa 26.02.2003 pod č.k. 4K 79/2002 vyhlásil konkurz na majetok úpadcu - Hasičská poisťovňa, a.s., Bratislava, IČO: 31 402 062. Uznesením zo dňa 31.01.2011 (právoplatným dňa 08.03.2011) súd zrušil konkurz na majetok úpadcu - Hasičská poisťovňa, a.s., Radlinského 6, 811 07 Bratislava, a zbavil správcu konkurznej podstaty funkcie. Listom zo dňa 12.07.2011 požiadal žalobca v zmysle ust. § 96 ods. 1 zákona č. 99/1963 Zb. Občianskeho súdneho poriadku, aby súd konanie prebiehajúce pod sp. zn. 38 Cb 29/01 uznesením zastavil. Žalobca zároveň navrhol, aby súd v zmysle § 146 ods. 1 písm. OSP nepriznal žiadnemu účastníkovi nárok na náhradu trov konania a náhradu trov právneho zastúpenia. 2 Podľa § 96 ods. 1/ Občianskeho súdneho poriadku (O.s.p.) navrhovateľ môže vziať za konania späť návrh na jeho začatie a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. K späťvzatiu žaloby, ktorá bola zaslaná žalovanému, sa žalovaný nevyjadril. O trovách konania súd rozhodol podľa ust. § 146 ods. 1 písm. c/, O.s.p. podľa ktorého žiaden z účastníkov nemá právo na náhradu trov konania podľa jeho výsledku, ak sa konanie zastavilo. Podľa § 13 ods. 3 zák. č. 71/1992 Zb. o súdnych poplatkoch a poplatku za výpis z registra trestov v znení neskorších predpisov o vrátení súdneho poplatku podľa citovaného ustanovenia, nemôže súd rozhodnúť po uplynutí troch rokov od konca kalendárneho roka, v ktorom bol zaplatený; to neplatí, ak navrhovateľ vzal návrh na začatie konania, odvolania alebo dovolania späť pred prvým pojednávaním. Súd preto rozhodol tak, ako je uvedené vo výroku tohto uznesenia. Poučenie: : Proti tomuto rozhodnutiu je možné podať odvolanie do 15 dní odo dňa jeho doručenia na Krajskom súde v Bratislave. Odvolanie možno odôvodniť len z dôvodov uvedených v ust. §205 ods. 2 písm. a/ až f/ O.s.p. V odvolaní sa má popri všeobecných náležitostiach /§ 42 ods. 3/ O.s.p. uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1001899811.1 (dáta aktuálne k 11. 11. 2026). Záväzné je znenie zverejnené súdom.




